**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2017 metus lengvatą juridiniams asmenims, vykdantiems Klaipėdos miesto istorinėse dalyse veiklą, skatinančią turizmą – UAB „KLAIPĖDOS ŽUVĖDRA“ (įm. k. 140509173), J. Jurevičienės individualiai įmonei (įm. k. 240902220), MB „Krepas“ (įm. k. 303489503).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą Klaipėdos miesto istorinėse dalyse.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191, 2016-03-31 sprendimu Nr. T2-71) patvirtintais NTM lengvatų teikimo tvarkų aprašų nuostatomis.

Išnagrinėjus mokesčių mokėtojų pateiktus prašymus ir dokumentus, gavus Tarptautinių ryšių ir ekonominės plėtros skyriaus, Apskaitos skyriaus išvadas dėl mokesčių mokėtojų tvarkų apraše numatytų reikalavimų NTM lengvatai gauti atitikimo, lengvata suteiktina, vadovaujantis Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą:

1. UAB „KLAIPĖDOS ŽUVĖDRA“ – tvarkos aprašo 2.5.6. p. (poilsio, pramogų, sporto ir sveikatingumo veikla, adresu: Kepėjų g. 10, Klaipėda);

2. J. Jurevičienės individuali įmonė – tvarkos aprašo 2.5.1. p. (mažos parduotuvės veikla, adresu: H . Manto g. 18, Klaipėda);

3. MB „Krepas“ – tvarkos aprašo 2.5.1. p. (mažos parduotuvės veikla, adresu: J. Janonio g. 6, Klaipėda).

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkos aprašo keliamus reikalavimus ir pateikė visus reikalingus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą, būtų suteikta mokestinė lengvata, tuo skatinant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

UAB „KLAIPĖDOS ŽUVĖDRA“ (įm. k. 140509173), J. Jurevičienės individuali įmonė (įm. k. 240902220), MB „Krepas“ (įm. k. 303489503) atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtinto NTM lengvatų teikimo tvarkos aprašo keliamus reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1.UAB „KLAIPĖDOS ŽUVĖDRA“ kartu su prašymu pateiktos NTM už 2017 metus deklaracijos duomenimis, kuri priimta Klaipėdos apskrities VMI, deklaravo 5880,00 Eur NTM sumą, iš kurios už pastatą – kavinę su sporto klubu, adresu: Kepėjų g. 10 – 4944,00 Eur (mokestinė turto vertė 618000,00 Eur x 0,8 %). Atsižvelgiant į tai, kad tvarkos aprašo 2.5.6. p. nurodytai veiklai naudojama 407,15 kv. m iš bendro 725,05 kv. m ploto, atsižvelgiant į Klaipėdos miesto savivaldybės tarybos 2018-04-26 sprendimu T2-89 įmonei suteiktą 1552,00 Eur NTM lengvatą ir vadovaujantis tvarkos aprašo I skyriaus, 4.1. punktu, kai lengvatos dydis – 50 proc. deklaruoto NTM sumos, bet ne daugiau kaip 2896 Eur per metus, apskaičiuota lengvatos suma yra **1344,00 Eur.**

2.J. Jurevičienės individualios įmonės kartu su prašymu pateiktos NTM už 2017 metus deklaracijos duomenimis, kuri priimta Klaipėdos apskrities VMI, deklaravo 174,00 Eur NTM sumą už negyvenamąją patalpą – parduotuvę, adresu: H. Manto g. 18 (21689,00 Eur mokestinė x 0,8 %). Vadovaujantis tvarkos aprašo I skyriaus 4.2. punktu, lengvatos dydis – 30 proc. deklaruoto NTM sumos, t. y. **52,20 Eur.**

3. MB „Krepas“ kartu su prašymu pateiktos NTM už 2017 metus deklaracijos duomenimis, kuri priimta Klaipėdos apskrities VMI, deklaravo 482,00 Eur NTM sumą už negyvenamąją patalpą – parduotuvę, adresu: J. Janonio g. 6 (60300,00 Eur mokestinė vertė x 0,8 %). Vadovaujantis tvarkos aprašo I skyriaus 4.2. punktu, lengvatos dydis – 30 proc. deklaruoto NTM sumos, t. y. **144,60 Eur**.

**6. Lėšų poreikis sprendimo įgyvendinimui.**

Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **1540,80 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė skatinti asmenis, vykdančius Klaipėdos miesto istorinėse dalyse veiklą, skatinančią turizmą. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių ir ekonominės plėtros skyriaus pateiktos išvados dėl veiklos atitikimo, Apskaitos skyriaus išvados dėl mokėtinų sumų, 38 lapai.

Mokesčių skyriaus vedėja Kristina Petraitienė